laion/Wikipedia-Exotic huggingface dataset:
নরকের দরজা

নরকের দরজা (তুর্কমেনীয়: লাতিন: Jähennem derwezesi, সিরিলীয়: Җәхеннем дервезеси, জ্যাহেন্‌নেম্‌ দের্‌ওয়েজেসি, অনুবাদ: "জাহান্নামের দরজা") তুর্কমেনিস্তানের দরওয়াজা শহরের একটি প্রাকৃতিক গ্যাসক্ষেত্র। দীর্ঘদিন ধরে অগ্নিমুখটি অনবরত জ্বলছে বলে একে নরকের দরজা বলা হয়। কারাকুম মরুভূমিতে অবস্থিত অগ্নিমুখটির ব্যাস ৬৯ মিটার (২২৬ ফু) ও গর্ত ৩০ মিটার (৯৮ ফু) দীর্ঘ। ভূতত্ত্ববিদগণ মিথেন গ্যাসের বিস্তার প্রতিরোধ করার জন্য জ্বলামুখটিতে আগুন লাগিয়ে দিয়েছিলেন এবং এটি ১৯৭১ সাল থেকে ক্রমাগত জ্বলছে। অগ্নিমুখটি দেখতে প্রতিবছরই পর্যটকরা দরওয়াজা শহরে আসেন। ২০০৯ সাল থেকে এখন পর্যন্ত ৫০ হাজার পর্যটক স্থানটি পরিদর্শন করেছেন। গ্যাসক্ষেত্রেটি ৫৩৫০ বর্গমিটার স্থান পরিবেষ্ঠিত এবং আশেপাশের স্থানও বন্য মরুভূমি ক্যাম্পিং-এর জন্য বিখ্যাত। এটি কোন প্রাকৃতিক গর্ত নয়। ১৯৭১ সালে তৎকালীন সোভিয়েত ইউনিয়নে প্রাকৃতিক গ্যাসসমৃদ্ধ দারউয়িজি এলাকায় অনুসন্ধানের সময় ক্ষেত্রটি আবিষ্কার করে। প্রথমে তারা মনে করেছিল এটি একটি তেল ক্ষেত্র তাই ড্রিলিং মেশিন দিয়ে তেল উত্তোলনের জন্য সেখানে ক্যাম্প স্থাপন করে। কিন্তু পরে তারা সেখান থেকে বিষাক্ত গ্যাস বের হতে দেখে। গ্যাস অনুসন্ধানের সময় অনুসন্ধানকারীরা গ্যাসবহুল গুহার মধ্যে মৃদু স্পর্শ করলে দুর্ঘটনাক্রমে মাটি ধসে পুরো ড্রিলিং রিগসহ পড়ে যায়। যদিও এই দুর্ঘটনায় কেউ হতাহত হয়নি। প্রাথমিকভাবে গবেষণা করে বিষাক্ত মিথেন গ্যাসের ব্যাপারে গবেষকরা নিশ্চিত হন। পরিবেশে বিষাক্ত গ্যাস প্রতিরোধ করার জন্য ভূতত্ত্ববিদরা তখন গ্যাস উদ্গিরণ মুখটি জ্বালিয়ে রাখার সিদ্ধান্ত নেন। তাদের ধারণা ছিল এখানে সীমীত পরিমাণ গ্যাস থাকতে পারে। কিন্তু তাদের ধারণা ভুল প্রমাণ করে এটি ১৯৭১ সাল থেকে অনবরত জ্বলছে। ২০১০ সালের এপ্রিলে তুর্কমেনিস্তানের রাষ্ট্রপতি গ্যাসক্ষেত্রটি পরিদর্শন করে এটি বন্ধের কথা বলেন। তিনি বলেন তা না হলে ওই এলাকার অন্যান্য প্রাকৃতিক গ্যাস উত্তোলনের উপর এর প্রভাব পড়তে পারে। বর্তমানে তুর্কমেনিস্তান তার প্রাকৃতিক গ্যাস উত্তোলন বৃদ্ধি করার পরিকল্পনা করছে। বর্তমান ৭৫ মিলিয়ন কিউবিক মিটার থেকে গ্যাস উত্তোলন করে ভারত, রাশিয়া, চীন, ইরান ও পশ্চিম ইউরোপে পরবর্তী ২০ বছর তারা রপ্তানি করার চিন্তা করছে। "নরকের দরজা"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৩।  Christina Nunez (২০১৪-০৭-১৪)। "Q&A: The First-Ever Expedition to Turkmenistan's "Door to Hell""। National Geographic। সংগ্রহের তারিখ ২০১৭-০১-২৮।  "Turkmenistan hopes 'Door to Hell' will boost tourism"। Relaxnews। ২০১৪-০৬-২২। সংগ্রহের তারিখ ২০১৭-০১-২৮ – CTV News-এর মাধ্যমে।  American Geological Institute (জানুয়ারি ২০১০)। Earth। American Geological Institute। পৃষ্ঠা 22।  "The Door to Hell: Take a look inside a giant hole in the desert which has been on fire for more than 40 YEARS"। Mail Online। ২০১২-০৭-২৭। সংগ্রহের তারিখ ২০১৯-০৮-২১।  "Maximilian Büsser and Friends"। Maximilian Büsser and Friends (ইংরেজি ভাষায়)। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৮-২১।  "Turkmen president wants to close "Hell's Gate""। Reuters (ইংরেজি ভাষায়)। ২০১০-০৪-২০। সংগ্রহের তারিখ ২০১৯-০৮-২১।  উইকিমিডিয়া কমন্সে নরকের দরজা সম্পর্কিত মিডিয়া দেখুন।
সাইরেন

গ্রিক পুরাণ মতে, সাইরেন বা মহাসমুদ্রের মৎস্যকন্যা হলো খুব বিপদজ্জনক এবং সুন্দরী গায়িকা যারা তাদের দ্বীপের পাশ দিয়ে অতিক্রান্ত জাহাজের যাত্রীদের সুরের মায়াজাল সৃষ্টির মাধ্যমে মৃত্যুর দিকে আকর্ষণ করত। পুরাণ অনুসারে, তাদের গানের গলা এতই চমৎকার ছিল যে সেই গান নাবিকদের কানে পৌঁছালে নাবিকরা সেই দ্বীপের দিকেই ধাবমান হতো এবং সেই জাহাজ চূর্ণ-বিচূর্ণ হয়ে সবাই মৃত্যুবরণ করত। বিভিন্ন সূত্রে সাইরেনদেরকে নদী দেবতা একিলেপাসের কন্যা বলা হয়েছে। হোমারের ওডিসিতে সাইরেনদের ঊর্ধ্বাংশ মানবী এবং নিম্নাংশ পাখির মতো দেখতে বলা হয়েছে। কিন্তু অন্যান্য সূত্রে সাইরেনদের দেহের ঊর্ধ্বাংশ মানবী এবং নিম্নাংশ মাছের মতো বলে জানা যায়। সাইরেনরা সাইরেনিয়া নামক একটি দ্বীপে বাস করত। বিভিন্ন মত থেকে জানা যায়, সাইরেনরা সংখ্যায় ছিল দুই থেকে পাঁচ জন কিন্তু হোমার ওডিসিতে সাইরেনদের জন্ম সম্পর্কে কিছু লিখেননি তবে তিনি সাইরেনদের সংখ্যা দুইজন বলে উল্লেখ করেন। পরে আরো অনেক লেখক সাইরেনদের সংখ্যা তিন জন বলে উল্লেখ করেন। তারা হলেন, পেসিনো, আগলোপি ও থেলজিওপিয়া। তারপর আরো অনেকে থেলজিওপিয়া/থেলজিওনি/থেলজিওপি, থেলেকটেরিয়া, মোলপি, হাইমারোপি, আগলাওফোনোস/আগলাওপি/আগলাওফিমি, পিজিনই/পিজিথই, পার্থেনোপি, লাইজেইয়া, লিউকোসিয়া, রেডনি ও টেলিস নামগুলো বলেন। Harrison, Jane Ellen (1922) (3rd ed.) Prolegomena to the Study of Greek Religion. London: C.J. Clay and Sons. Homer, The Odyssey Lemprière, John (1827) (6th ed.). A Classical Dictionary;.... New York: Evert Duyckinck, Collins & Co., Collins & Hannay, G. & C. Carvill, and O. A. Roorbach. Siegfried de Rachewiltz, De Sirenibus: An Inquiry into Sirens from Homer to Shakespeare, 1987: chs: "Some notes on posthomeric sirens; Christian sirens; Boccaccio's siren and her legacy; The Sirens' mirror; The siren as emblem the emblem as siren; Shakespeare's siren tears; brief survey of siren scholarship; the siren in folklore; bibliography" উইকিমিডিয়া কমন্সে সাইরেন সংক্রান্ত মিডিয়া রয়েছে। Theoi Project, Seirenes the Sirens in classical literature and art The Suda (Byzantine Encyclopedia) on the Sirens A Mythological Reference by G. Rodney Avant Virgil. V. 846; Ovid XIV, 88. Odyssey 12.52 Linda Phyllis Austern, Inna Naroditskaya, Music of the Sirens, Indiana University Press, 2006, p.18 William Hansen, William F. Hansen, Classical Mythology: A Guide to the Mythical World of the Greeks and Romans, Oxford University Press, 2005, p.307 Ken Dowden, Niall Livingstone, A Companion to Greek Mythology, Wiley-Blackwell, 2011, p.353 Mike Dixon-Kennedy, Encyclopedia of Greco-Roman Mythology, ABC-Clio, 1998, p.281 Sirens, on Theoi Greek Myhthology
ক্লাইভ গ্রেঞ্জার

ক্লাইভ উইলিয়াম জন গ্রেঞ্জার একজন ব্রিটিশ অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন। গ্রেঞ্জার ১৯৩৪ সালে জন্মগ্রহণ করেন। তিনি নটিংহ্যাম বিশ্ববিদ্যালয় থেকে ১৯৫৫ সালে গণিতে বিএ ডিগ্রি অর্জন করেন। ১৯৫৬ সালে তিনি এই বিশ্ববিদ্যালয়ের পরিসংখ্যান বিভাগে জুনিয়র প্রভাষক হিসেবে যোগ দেন।
ইউনিভার্সিটি অব সায়েন্স অ্যান্ড টেকনোলজি চিটাগাং

ইউনিভার্সিটি অব সায়েন্স অ্যান্ড টেকনোলজি চিটাগাং বা বিজ্ঞান ও প্রযুক্তি বিশ্ববিদ্যালয় চট্টগ্রাম (সংক্ষেপে: ইউএসটিসি) হচ্ছে একটি বাংলাদেশি বেসরকারি বিশ্ববিদ্যালয়। বিশ্ববিদ্যালয়টি ব্যক্তিগত অনুদানের মাধ্যমে ১৯৮৯ সালের ১৩ মে প্রতিষ্ঠিত হয়। প্রথমদিকে এটি প্রায়োগিক স্বাস্থ্য বিজ্ঞান ইনস্টিটিউট হিসাবে কাজ করে; পরবর্তীতে ১৯৯২ সালে এটি পূর্ণাঙ্গ বিশ্বিদ্যালয়ে রূপান্তরিত হয়। নিম্নোক্ত ব্যক্তিবর্গ বিজ্ঞান ও প্রযুক্তি বিশ্ববিদ্যালয় চট্টগ্রামের উপাচার্য হিসেবে দায়িত্ব পালন করেন: প্রভাত চন্দ্র বড়ুয়া (২০১৪ - ২০১৮) মোহাম্মদ জাহাঙ্গীর আলম (২০১৯ - বর্তমান) বিজ্ঞান, ইঞ্জিনিয়ারিং ও প্রযুক্তি অনুষদ চিকিৎসা অনুষদ মৌলিক মেডিকেল ও ফার্মাসিউটিকেল বিজ্ঞান অনুষদ ব্যবসায় প্রশাসন অনুষদ সামাজিক বিজ্ঞান ও মানবিক অনুষদ ইংরেজি শিক্ষা অনুষদ প্রাণরসায়ন ও জীবপ্রযুক্তিবিদ্যা অনুষদ ইউএসটিসিতে আছে ৬ তলা গ্রন্থাগার ভবন। গ্রন্থাগারটিতে ৩টি শাখা আছে যাতে একসাথে ১৫০জন পাঠক পড়তে পারেন। ইউএসটিসি এর সংগ্রহ খুব সমৃদ্ধ। যথা- বই ৬৭৯১ + জার্নাল ৫২২১ + বই ব্রিটিশ কাউন্সিল দ্বারা দীর্ঘমেয়াদী ঋণের মাধ্যমে সরবরাহ করা হয়েছে, চট্টগ্রাম ৫০ কপি নবায়নযোগ্য। অডিও ও ভিডিও ক্যাসেট ১০০ + রেফারেন্স উৎস ১৯০ + বিশ্ববিদ্যালয়টিতে ছাত্রীদের জন্য গুলমেহের নামে একটি হল রয়েছে। এটি বিদেশী ও দূর থেকে আগত ছাত্রীদের আবাসন সমস্যার সমাধান করে। ছাত্রদের জন্য রয়েছে সায়েদুর রহমান আন্তর্জাতিক হল। ইন্টার্নি করুয়াদের জন্য আলাদা হোস্টেল রয়েছে। ১৯৮৯ এ ইউএসটিসি শুরুর সময় মাত্র দুইজন অধ্যাপক ও নয়জন প্রভাষক ছিলেন। কিন্তু এখন পূর্ণসময় পাঠদানকারী শিক্ষকের সংখ্যা ১৪৮জন। ইউএসটিসিতে ৫হাজার শিক্ষার্থী আছেন। তার মধ্যে ৮৫%বিদেশী যারা ভারত (প্রধানত কাশ্মীর, আসাম ও মনিপুর), নেপাল, মালয়েশিয়া, শ্রীলঙ্কা, ভুটান, জর্দান, যুক্তরাষ্ট্র, মালদ্বীপ (অল্পসংখ্যক) এবং ফিলিস্তিন থেকে এসেছেন। শিক্ষক-শিক্ষার্থীর গড় অনুপাত ১:২০। ইউএসটিসির অন্যতম অদ্বিতীয় সুবিধা হচ্ছে এর মিলনায়তন কক্ষটি। কক্ষটি সম্পূর্ণ শীতাতপনিয়ন্ত্রিত এবং এর ধারণক্ষমতা ১হাজার জন। এখানে ১হাজার দর্শক ধারণক্ষমতার একটি গ্যালারিও আছে। মিলনায়তনটি সাধারণত সাংস্কৃতিক অনুষ্ঠান, কনফারেন্স ও সেমিনারের জন্য ব্যবহৃত হয়। বিশ্ববিদ্যালয়টি শিক্ষার্থীদের জন্য সহশিক্ষা কার্যক্রমের আয়োজন করে থাকে যেমন- খেলাধুলা, বিতর্ক, আলোচনা ও সাংস্কৃতিক অনুষ্ঠান। সকল সহশিক্ষা কার্যক্রম "স্টুডেন্ট ওয়েলফেয়ার কাউন্সিল অভ ইউএসটিসি" দ্বারা আয়োজিত হয়। About USTC। "Relevant Informations"। ২০০৭-০৩-০৯ তারিখে মূল থেকে আর্কাইভ করা। সংগ্রহের তারিখ ২০০৬-১২-২৫।  "সংরক্ষণাগারভুক্ত অনুলিপি"। ২৬ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১ মে ২০১৩।  "সংরক্ষণাগারভুক্ত অনুলিপি"। ৫ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "সংরক্ষণাগারভুক্ত অনুলিপি"। ২২ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  "ইউএসটিসির নতুন উপাচার্য ড. জাহাঙ্গীর আলম"। দৈনিক অধিকার। ১০ জুন ২০১৯। সংগ্রহের তারিখ ১৬ এপ্রিল ২০২২।  Hasan Jahid Tusher, Back from Chittagong (২০০৫-০৪-২৭)। "An institute with a vision"। The Daily Star। সংগ্রহের তারিখ ২০০৬-১২-১৯।  Background of USTC। "History of USTC"। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৬-১২-২৪।  দাপ্তরিক ওয়েবসাইট
লস্করে ঝংভি

লস্কর-ই-জাংভি (উর্দু: لشكرِجهنگوی‎‎; হক নওয়াজ জাংভির সৈন্য) প্রচণ্ডভাবে শিয়া মুসলমানবিরোধী সন্ত্রাসী সংগঠন। পাকিস্তানে সাম্প্রদায়িক দাঙ্গায় জড়িত থাকার দায়ে লস্কর-ই-জাংভিকে ২০০১ সালে নিষিদ্ধ করা হয়। আল কায়েদা ও তালেবানের সঙ্গে জড়িত পাঞ্জাবি জাতিগোষ্ঠীর লোক নিয়ে লস্কর-ই-জাংভি গঠিত হয়েছে। ১৬ ফেব্রুয়ারি এ গোষ্ঠী বেলুচিস্তানের রাজধানী কোয়েটায় শিয়া সম্প্রদায়ের ওপর ভয়াবহ বোমা হামলা চালায়। এতে নারী ও শিশুসহ ৯০ জনের বেশি নিহত এবং অন্তত ২০০ ব্যক্তি আহত হয়। এর আগে গত ১০ জানুয়ারি কোয়েটায় অন্য এক হামলায় অন্তত ৯০ জন নিহত হয়। ২০০৯ সালে পাকিস্তান সফররত শ্রীলংকার জাতীয় ক্রিকেট দলের ওপর হামলার সঙ্গেও লস্কর-ই জাংভি জড়িত ছিল। দেওবন্দি সংগঠনের তালিকা উদ্ধৃতি ত্রুটি: <ref> ট্যাগ বৈধ নয়; satp নামের সূত্রটির জন্য কোন লেখা প্রদান করা হয়নি খান, ইরফানুল্লাহ (২০১৭)। দি দেওবন্দ মুভমেন্ট এন্ড দি রাইজ অব রিলিজিয়াস মিলিট্যান্সি ইন পাকিস্তান। পিএইচডি অভিসন্দর্ভ (ইংরেজি ভাষায়)। ইসলামাবাদ: কায়েদে আজম বিশ্ববিদ্যালয়। পৃষ্ঠা ৭৯। ৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২২।  পাকিস্তানে ৮০ শতাংশ হামলায় লস্কর-ই-জাংভি জড়িত : স্বরাষ্ট্রমন্ত্রী ওয়েব্যাক মেশিনে আর্কাইভকৃত ৪ মার্চ ২০১৬ তারিখে, দৈনিক আমাদের সময়। ঢাকা থেকে প্রকাশের তারিখ: ০৩-০৩-২০১৩ খ্রিস্টাব্দ। [], সাগর হোসেন, প্রথম নিউজ ডটকম। ঢাকা থেকে প্রকাশের তারিখ: ২৩-০২-২০১২ খ্রিস্টাব্দ। ‘পাকিস্তানে বেশিরভাগ সন্ত্রাসী হামলার সঙ্গে জড়িত লস্কর-ই জাংভি’[স্থায়ীভাবে অকার্যকর সংযোগ], দৈনিক মানবকণ্ঠ। ঢাকা থেকে প্রকাশের তারিখ: ৩ মার্চ ২০১৩ খ্রিস্টাব্দ। পাকিস্তানে লস্কর-ই জাংভি প্রধান ইসহাক গ্রেফতার ওয়েব্যাক মেশিনে আর্কাইভকৃত ৫ মার্চ ২০১৬ তারিখে, দৈনিক ডেসটিনি। ঢাকা থেকে প্রকাশের তারিখ: ১ সেপ্টেম্বর ২০১২ খ্রিস্টাব্দ। U.S. Department of State:Designation of Lashkar I Jhangvi as a Foreign Terrorist Organization, 2003 U.S Treasury Department:Treasury Department Statement Regarding the Designation of Lashkar i Jhangvi, 2003, downloaded from Google cache, 29 September 2005 People's Daily: "Explosion in Islamabad Kills Four, Wounds 40" An early version of this article was adapted from the public domain U.S. federal government sources.
এটিআই টেকনোলজিস

এটিআই টেকনোলজিস কানাডার অন্টারিও ভিত্তিক একটি সেমিকন্ডাক্টর প্রযুক্তি কর্পোরেশন যেটি গ্রাফিক্স প্রসেসিং ইউনিট এবং চিপসেট নির্মাণ করে। ১৯৮৫ সালে অ্যারে টেকনোলজিস ইন্ডাস্ট্রি নামে এই প্রতিষ্ঠানটি যাত্রা শুরু করে। ২০০৬ সালে অ্যাডভান্সড মাইক্রো ডিভাইসেস এটিআই টেকনোলজিসকে কিনে নেয়।
কুইন্স স্পোর্টস ক্লাব

কুইন্স স্পোর্টস ক্লাব বুলাওয়াও, জিম্বাবুয়ের একটি বহুমুখী স্টেডিয়াম। এটি ক্রিকেট ম্যাচের জন্য বেশি ব্যবহৃত হয়। স্টেডিয়ামের ধারণক্ষমতা প্রায় ১৩,০০০। কুইন্স স্পোর্টস ক্লাব জিম্বাবুয়ের দ্বিতীয় মাঠ এবং প্রথমটি হচ্ছে হারারে স্পোর্টস ক্লাব। এটি শহরের কেন্দ্রের কাছাকাছি এবং দর্শকদের আলোছায়া দিতে যা গাছ দ্বারা বেষ্টিত একটি আন্তর্জাতিক স্টেডিয়াম। জিম্বাবুয়ের তৃতীয় টেস্ট মাঠ হিসেবে ১৯৯৪ সালে কুইন্স স্পোর্টস ক্লাবের অভিষেক ঘটে। Heatley, Michael (২০০৯)। World Cricket Grounds: A Panoramic Vision। Compendium। আইএসবিএন 978-1-905573-01-1।  ক্রিকইনফো
আরউইন মার্ক জ্যাকবস

আরউইন মার্ক জ্যাকবস একজন তড়িৎ প্রকৌশলী। তিনি কোয়ালকমের সহ-প্রতিষ্ঠাতা এবং সাবেক চেয়ারম্যান। জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো। কোড ডিভিশন মাল্টিপ্‌ল অ্যাক্‌সেস আবিষ্কারের জন্য জ্যাকবস ১৯৯৪ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন। জ্যাকবস ম্যাসাচুসেট্‌স ইনস্টিটিউট অফ টেকনোলজির পোস্টগ্র্যাজুয়েট ডিগ্রি স্কুলে ৩১ মিলিয়ন ডলার দান করেন। তিনি ইউনিভার্সিটি অব ক্যালিফোর্নিয়া, সান ডিয়েগোতে ১৫ মিলিয়ন ও ১১০ মিলিয়ন ডলার দান করেন। Forbes The World's Billionaires: Irwin Jacobs March 2013
ভূমি জরিপ

ভূমি জরিপ হচ্ছে এমন এক কৌশল, পেশা, বিজ্ঞান যা নির্দিষ্টভাবে স্থানসমূহের ভূগোলক বা ত্রিমাত্রিক অবস্থানের পারস্পারিক দূরত্ব এবং কোণ নির্ণয় করতে পারে। এই বিন্দুসমূহে সাধারণত পৃথিবীপৃষ্ঠের ওপর অবস্থিত এবং তারা অধিকাংশ সময় ভূমি সীমানা নির্ধারণ করে ব্যক্তিগত অথবা সরকারী পর্যায়ে। লক্ষ্য অর্জনের জন্য জরিপাকারীরা গণিত (জ্যামিতি এবং ত্রিকোণমিতি), পদার্থবিজ্ঞান, প্রকৌশল এবং আইন বিদ্যার সহায়তা নিয়ে থাকে। জরিপের ইতিহাস অনেক দীর্ঘ। এমনকি প্রাচীন মিসরীয় সভ্যতায় নীল নদের অতি প্লাবনের কারণে জমির সীমানা মুছে যাবার পর দড়ি দিয়ে সীমানা নির্ধারণের নথি পাওয়া গেছে।
আনা ফ্রাঙ্কের ডায়েরি

আনা ফ্রাঙ্কের ডায়েরি (এক কিশোরীর ডায়েরি নামেও পরিচিত) ওলন্দাজ ভাষায় আনা ফ্রাঙ্ক দ্বারা লিখিত একটি বই। বইটিতে আনা ফ্রাঙ্ক তার দিনলিপির বর্ণনা দিয়েছেন যখন জার্মান নাজি বাহিনীর নেদারলেন্ডস অভিযানের সময় তিনি ও তার পরিবার দুই বছর একটি বাড়িতে লুকিয়ে ছিলেন। জার্মান নাজি বাহিনী যখন নেদারলেন্ডস এ অভিযান চালায় তখন অ্যানা ও তার পরিবার একটি বাড়িতে লুকিয়ে থাকেন। অ্যানা তার এই লুকিয়ে থাকা দিনগুলোর বর্ণনা লেখা শুরু করে। অ্যানা ১৯৪২ সালে তার ১৩তম জন্মদিনে তার বাবার কাছ থেকে একটি লাল-সাদা চেক প্রিন্টের কাপড়ে মোড়ানো ছোট্ট লক লাগানো অটোগ্রাফ খাতা পান। এই খাতাতেই ১৯৪২ সালের ১২ জুন থেকে তিনি তার দৈনন্দিন জীবনের সাধারণ ঘটনা, কারো সংগে কথা না বলতে পারা, নেদারল্যান্ডের অধিবাসী ইহুদিদের জীবনযাপন, বিধিনিষেধ ও পরবর্তীকালে অ্যানা নিজের অনুভূতি, বিশ্বাস ইত্যাদি সম্পর্কে লিখেছেন। অ্যানা ডায়রিটিকে কিটি বলে সম্বোধন করতেন। অ্যানা ১৯৪৪ সালের ১ আগস্ট পর্যন্ত লিখেছিলেন। তারপর ৪ আগস্ট তিনি সহ তার পরিবার নাজি বাহিনীর হাতে ধরা পরেন এবং সেখনেই ১৯৪৫ সালে টাইফাসে আক্রান্ত হয়ে মারা যান। তার মৃত্যুর পর মাইপ গিইস নামক এক ব্যক্তি ডায়রিটি উদ্ধার করেন এবং অ্যানার পিতা অটো ফ্রাংককে ডায়রিটি দেন। অটো ফ্রাংক তাদের পরিবারের একমাত্র জীবিত উদ্ধার হওয়া ব্যক্তি। ১৯৪৭ সালে আটো ফ্রাংক এর উদ্যোগে কনটাক্ট পাবলিসিং দ্বারা ওলন্দাজ ভাষায় হেট একটেরহাইস শিরোনামে ডায়রিটি প্রথম বই আকারে বের হয়। প্রকাশ এর পর থেকেই এটি সমালোচকদের দৃষ্টি আকর্ষণ করে। পরবর্তীতে ১৯৫২ সালে ইংরেজি ভাষায় ডাবলডে ও কম্পানি দ্বারা অ্যানা ফ্র্যাংক-দ্য ডায়েরি অফ আ ইয়াং গার্ল শিরোনামে এর ইংরেজি সংস্করণ প্রকাশ হয়। বইটি আনা ফ্রাঙ্কের ডায়েরি শিরোনামে বাংলায় প্রকাশিত হয়। এখন পর্যন্ত বইটি ৬০টির ও বেশি ভাষায় অনুবাদ করা হয়েছে। বইটি বিংশ শতাব্দির জনপ্রিয় বইয়ের তালিকায় স্থান করে নিয়েছে। এছাড়া বইটি অবলম্বনে অনেক নাটক ও চলচ্চিত্র নির্মিত হয়েছে। http://www.amazon.com/Anne-Frank-Diary-Young-Girl/dp/0553296981 http://www.prothomalo.com/allnewsdetails/date/2010-01-13/category/52[স্থায়ীভাবে অকার্যকর সংযোগ] অ্যানি ফ্র্যাঙ্কের ডায়েরি সংরক্ষণকারী মেইপ গিয়েস মারা গেছেন Goodreads Best (100) Books of the 20th Century #8; The Guardian's (top 10) definitive book(s) of the 20th century out of 50 Best Books defining the 20th century[স্থায়ীভাবে অকার্যকর সংযোগ];National Review's List of the 100 Best Non-Fiction Books of the Century ওয়েব্যাক মেশিনে আর্কাইভকৃত ২৫ ডিসেম্বর ২০১৮ তারিখে #20; The New York Public Library's Books of the Century: War, Holocaust, Totalitarianism. 1996 আইএসবিএন ৯৭৮-০-১৯-৫১১৭৯০-৫; Waterstone's Top100 Books of the 20th century, while there are several editions of the book. The publishers made a children's edition and an adult which is thicker. There are hardcovers and paperbacks. ওয়েব্যাক মেশিনে আর্কাইভকৃত ২৫ ডিসেম্বর ২০১৮ তারিখে #26
কুবার পেডি

কুবার পেডি অস্ট্রেলিয়ার অ্যাডিলেড থেকে ৮৪৬ কিলোমিটার উত্তর পশ্চিমাঞ্চলের মরুভূমিতে অবস্থিত একটি ছোট শহর। কুবার পেডি শব্দ দুটি এসেছে স্থানীয় নাম কুপা পিটি থেকে যার বাংলা অর্থ সাদা মানুষের গর্ত। ২০১১ সালের আদমশুমারি অনুযায়ী এই শহরের জনসংখ্যা ১৬৯৫ জন (৯৫৩ জন পুরুষ, ৭৪২ জন নারী এবং অন্যান্য ২৭৪ জন)। এই শহরকে একসময় উপল পাথরের শহর বলা হত। বর্তমানে এই শহরের লোকজন মাটির তলায় বসবাস করে বলে একে ভূগর্ভস্থ নগরীও বলা হয়। রেস্তোরাঁ, বইয়ের দোকান, গির্জা, বিনোদন কেন্দ্র, ক্লাব, ব্যাংক, আর্ট গ্যালারি, মার্কেট কমপ্লেক্স সব কিছুই মাটির নিচে অবস্থিত। এটিই পৃথিবীর একমাত্র ভূগর্ভস্থ গরী। ১৯১৫ সালের ১ ফেব্রুয়ারি এখানে প্রথম উপল পাথর পাওয়া যায় তখন থেকেই এখান থেকে পৃথিবীর অনেক জায়গায় খুব উন্নত মানের উপল পাঠানো হচ্ছে। এছাড়া বর্তমানে এটি পর্যটকদেরও অগ্রহরে কেন্দ্রবিন্দু। এখানে প্রায় ৬০ টি উপল তোলার খনি রয়েছে যা পৃথিবীর সর্ববৃহৎ উপল উত্তলোনের জায়গা হিসেবে পরিচিত। দিনের তাপমাত্রা অত্যধিক হওয়ায় কুবার পেডির লোকজন রাতের বেলা গল্ফ খেলে থাকে। শহরে একটি ফুটবল ক্লাবও আছে। ২০১৩ সালের এক গবেষণায় দেখা যায় কুবার পেডির পাশে আর্কারিনজা বেসিনে প্রচুর তেলের মজুদ আছে। গবেষণায় দেখা যায় এই মজুদ ৩.৫ এবং ২২৩ বিলিয়ন ব্যারেল তেল আছে যা অস্ট্রেলিয়াকে বিশ্বের অন্যতম তেল রপ্তানিকারক দেশ হিসেবে প্রতিষ্ঠা করবে। শহরের অন্যন্য বৈশিষ্ঠের জন্য এটি চলচ্চিত্র নির্মাতাদেরও আকৃষ্ঠ করেছে। ২০০৬ সালে এই শহরকে নিয়ে তৈরি হয় উপল ড্রিমস নামে একটি চলচ্চিত্র। এছাড়া ১৯৯১ সালের আনটিল দ্য এন্ড অফ দ্য ওয়ার্ল্ড, ১৯৯৪ সালের দি অ্যাডভেঞ্চার অফ প্রিসকিল্লা কুইন অফ দ্য ডেজার্ট। ডিসকভারি চ্যানেল এ ২৯ সেপ্টেমবার, ২০১২ সালে এই শহর নিয়ে একটি পর্ব প্রচার করা হয়। কুবার পেডির অবস্থান মরূভুমির কাছে হওয়ায় দিনের বেলা এখানে তাপমাত্রা থাকে ৫০ ডিগ্রি সেলসিয়াস আবার রাতে থাকে প্রচন্ড ঠান্ডা। উইকিমিডিয়া কমন্সে কুবার পেডি সম্পর্কিত মিডিয়া দেখুন। Official website from The District Council of Coober Pedy & the Coober Pedy Retail Business & Tourism Association Photographs of Coober Pedy in 1994, National Library of Australia Place Names of South Australia "সংরক্ষণাগারভুক্ত অনুলিপি"। ৯ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২ মে ২০১৩।  http://manobkantha.com/2012/11/11/92640.html[স্থায়ীভাবে অকার্যকর সংযোগ] পৃথিবীর একমাত্র মাটির তলায় নগর কুবার পেডি Dhaka Times Lane, James M. (২০০৮)। Moon Living Abroad in Australia। Berkeley, CA: Seal Press। পৃষ্ঠা 247। আইএসবিএন 978-1-59880-139-2।  "সংরক্ষণাগারভুক্ত অনুলিপি"। ১৭ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৩।  England, Cameron (1/02/2013)। "$20 trillion shale oil find surrounding Coober Pedy 'can fuel Australia'"। Herald Sun। সংগ্রহের তারিখ 23/01/2013।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "সংরক্ষণাগারভুক্ত অনুলিপি"। ১২ মে ২০১৩ তারিখে মূল থেকে আর্কাইভ করা। সংগ্রহের তারিখ ২ মে ২০১৩।  Gluckman, Ron। "Home Under the Range"। Ron Gluckman in Cyberspace।  "Coober Pedy"। RockWalk Park। ২৮ জুলাই ২০০৫ তারিখে মূল থেকে আর্কাইভ করা। সংগ্রহের তারিখ ২ মে ২০১৩।  http://www.bom.gov.au/climate/averages/tables/cw_016007.shtml ২৯°০′৪০″ দক্ষিণ ১৩৪°৪৫′২০″ পূর্ব﻿ / ﻿২৯.০১১১১° দক্ষিণ ১৩৪.৭৫৫৫৬° পূর্ব﻿ / -29.01111; 134.75556
রুম ৩৯

রুম ৩৯, (ডিভিশন ৩৯, বুরো ৩৯ অথবা অফিস ৩৯ নামেও পরিচিত) উত্তর কোরিয়ার সরকারি একটি গোপন সংস্থা। এটি উত্তর কোরিয়ার ন্যাশনাল ডিফেন্স কমিশনের চেয়ারম্যান কিম জং উনের জন্য বৈদেশিক মুদ্রা অর্জনের পথ। এই সংস্থাটির কাছে ৫ বিলিয়ন এর উপর মুদ্রা জমা আছে। এছাড়া এটি অর্থ সংক্রান্ত অনেক অনৈতিক কাজের সাথে জড়িত বলে মনে করা হয়। অনেকে মনে করে রুম ৩৯ কিম জং উনের ক্ষমতাকে আরো বৃদ্ধি করছে এবং উত্তর কোরিয়ার পরমাণু প্রকল্পের জন্য অর্থ সংগ্রহের কাজ করছে। বিশ্বাস করা হয় পিয়ংইয়ং এ ওয়ার্কার্স পার্টির ভবনেই এর অবস্থান যা কিম জং উনের প্রসাদ থেকে খুব দূরে নয়। ১৯৭০ সালে রুম ৩৯ গঠন করা হয়েছিল। এর গঠনের উদ্দেশ্য ও নামকরনের ইতিহাস জানা যায়নি। বিভিন্ন রকমের নিষিদ্ধ অস্ত্র কেনাবেচা এবং সুইস ব্যাংকের কিছু অ্যাকাউন্টের মাধ্যমে পুরো পৃথিবীতে ইন্স্যুরেন্স ফ্রডের জন্য এই সংস্থাটিকে দায়ী করা হয়। কিন্তু জনশ্রুতি আছে চীন ও সুইজারল্যান্ডের ১০ থেকে ২০ টি ব্যাংক একাউন্টের মাধ্যমে এ প্রতিষ্ঠানের সাথে অর্থ লেনদেন হত। রুম-৩৯ এর অধীনে ১২০ টি বিদেশী বাণিজ্যিক প্রতিষ্ঠান আছে যা সরাসরি কিম জং উনের নিয়ন্ত্রণে। এছাড়া আমেরিকান ডলারের নকল প্রতিলিপি তৈরির অভিযোগও আছে এই সংস্থার উপর। Landler, Mark (আগস্ট ৩০, ২০১০)। "New U.S. Sanctions Aim at North Korean Elite"। The New York Times।  David Rose (আগস্ট ৫, ২০০৯)। "North Korea's Dollar Store"। Vanity Fair।  "Global Insurance Fraud By North Korea Outlined"। Washington Post। জুন ১৮, ২০০৯।  Kelly Olsen (জুন ১১, ২০০৯)। "New sanctions could hit North Korea's fundraising"। The Guardian।  "North Korea fires head of secret bureau 'Room 39'"। CTV News। Feb. 4, 2010। ২৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২ মে ২০১৩।  এখানে তারিখের মান পরীক্ষা করুন: |তারিখ= (সাহায্য) "Money Trail: In North Korea, Secret Cash Hoard Props Up Regime"। The Wall Street Journal। জুলাই ১৪, ২০০৩।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Michael Breen (author), Kim Jong-il: North Korea's Dear Leader, John Wiley and Sons (January, 2004), hardcover, 228 pages, আইএসবিএন ০-৪৭০-৮২১৩১-০
মহাজোট (বাংলাদেশ)

বাংলাদেশ আওয়ামী লীগ, জাতীয় পার্টি (জাপা), জাতীয় সমাজতান্ত্রিক দল, বাংলাদেশের ওয়ার্কার্স পার্টি, লিবারেল ডেমোক্রেটিক পার্টি, বাংলাদেশের সাম্যবাদী দল (মার্কসবাদী-লেনিনবাদী) এবং আরও ৮টি দল মিলে মোট ১৪টি রাজনৈতিক দলের জোটকে মহাজোট বলা হয়। লিবারেল ডেমোক্রেটিক পার্টি নির্বাচনের আগে মহাজোট থেকে বেরিয়ে আসে এবং স্বাধীনভাবে নির্বাচনে অংশগ্রহণ করে। ২০০৪ সালের ২১ আগস্ট ঢাকার বঙ্গবন্ধু অ্যাভিনিউতে আওয়ামী লীগের সমাবেশে গ্রেনেড হামলার পর বিরোধীদলীয় অন্যান্য রাজনৈতিক সংগঠন গুলোকে নিয়ে জোট গঠনের প্রক্রিয়া শুরু হয়। ওই বছরই ২৩ দফা ঘোষণা দিয়ে ১৪ দলীয় জোটের যাত্রা শুরু হয়। প্রথমে আওয়ামী লীগ, জাতীয় সমাজতান্ত্রিক দল (জাসদ), ন্যাশনাল আওয়ামী পার্টি (ন্যাপ) ও ১১ দল মিলে জোট গঠিত হয়। তবে, জোট গঠনের পর পরই ১১ দল ভেঙে বাংলাদেশের কমিউনিস্ট পার্টি (সিপিবি), বাংলাদেশের সমাজতান্ত্রিক দল (বাসদ)সহ কয়েকটি দল বেরিয়ে যায়। রয়ে যায় ওয়ার্কার্স পার্টি ও গণফোরামসহ কয়েকটি দল। তবুও জোটটি ১৪ দল নামেই পরিচিত। ২০০৭ সালের রাজনৈতিক পটপরিবর্তনে জোট থেকে ড. কামাল হোসেনের নেতৃত্বাধীন গণফোরাম ত্যাগ করে। পরের বছর, ২০০৮ জাতীয় নির্বাচনের আগে আনোয়ার হোসেন মঞ্জুর নেতৃত্বাধীন জাতীয় পার্টি (জেপি) ও নজিবুলবশর মাইজভাণ্ডারীর নেতৃত্বাধীন তরিকত ফেডারেশন জোটে যোগ দেয়। ২০১৩ সালে ও ২০১৯ সালে জাতীয় পার্টি (জাপা) জোট ত্যাগ করে। ২০১৬ সালে ইনুর জাসদ বিভক্ত হয়ে গেলে বাদল–আম্বিয়া নেতৃত্বাধীন বাংলাদেশ জাসদ জোট ত্যাগ করে। এছাড়া গণতন্ত্রী পার্টি, সাম্যবাদী দল, বাংলাদেশের সমাজতান্ত্রিক দল (বাসদ-রেজাউর), গণতান্ত্রিক মজদুর পার্টি, কমিউনিস্ট কেন্দ্র, গণআজাদী লীগ ও ন্যাপ (মোজাফফর) ১৪ দলের অন্তর্গত। বাংলাদেশ আওয়ামী লীগ বাংলাদেশের ওয়ার্কার্স পার্টি, প্রধান- রাসেদ খান মেনন গণতন্ত্রী পার্টি, প্রধান- নুরুর রহমান সেলিম গণ আজাদী লীগ, প্রধান- হাজি আবদুস সামাদ জাতীয় পার্টি (মঞ্জু), প্রধান- আনোয়ার হোসেন মঞ্জু বাংলাদেশের সমাজতান্ত্রিক দল–বাসদ (রেজাউর) বাংলাদেশের সাম্যবাদী দল, প্রধান- দীলিপ বড়ুয়া ন্যাশনাল আওয়ামী পার্টি- ন্যাপ (মোজাফফর) গণতান্ত্রিক মজদুর পার্টি ও কমিউনিস্ট কেন্দ্র, প্রধান- জাকির হোসেন জাতীয় সমাজতান্ত্রিক দল (জাসদ), প্রধান- হাসানুল হক ইনু শ্রমিক কৃষক সমাজবাদী দল মোট আসন: ৩০০ মহাজোট: ২৬৩ চারদলীয় জোট: ৩৩ নির্দদলীয় এবং অন্যান্য: ৪ মোট আসন: ৩০০ মহাজোট: ২৮০ নির্দদলীয় এবং অন্যান্য: ২০ মোট আসন: ৩০০ মহাজোট: ২৮৮ নির্দদলীয় এবং অন্যান্য: ১২ মোট আসন: ৩০০ আওয়ামী লীগ ও শরিক দল: ২২৬ জাতীয় পার্টি: ১১ স্বতন্ত্র: ৬২ বাংলাদেশ কল্যাণ পার্টি: ১ ১৮ দলীয় ঐক্যজোট "দ্বাদশ জাতীয় সংসদ নির্বাচন-২০২৪"। সংগ্রহের তারিখ ১২ অক্টোবর ২০২৪।
জাফর ইকবাল (দ্ব্যর্থতা নিরসন)

জাফর ইকবাল নামটি দিয়ে বোঝানো হতে পারে: মুহম্মদ জাফর ইকবাল, লেখক ও অধ্যাপক জাফর ইকবাল (অভিনেতা) জাফর ইকবাল (ফুটবলার), বাংলাদেশ জাতীয় ফুটবল দলের একজন খেলোয়াড় জাফর ইকবাল (ফিল্ড হকি খেলোয়াড়) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।